b'\n_START_ARTICLE_\nParc municipal Fondo d\'en Peixo\n_START_SECTION_\nDescripci\xc3\xb3\n_START_PARAGRAPH_\n\xc3\x89s en un terreny municipal ocupat en gran part per zona verda (parc) i que disposa tamb\xc3\xa9 d\'una escola i un complex esportiu. El parc est\xc3\xa0 configurat per una part destinada al joc, amb bancs a l\'entorn i elements tradicionals per al lleure dels infants, tot ell flanquejat per glacis i una altra part m\xc3\xa9s arbrada amb caminets i un petit llac artificial. En un dels seus extrems i davant de l\'entrada hi ha com a element monumental decoratiu una de les finestres de la masia de Can Peixo que s\'al\xc3\xa7ava en aquest lloc i que ha donat nom al parc.\n_START_SECTION_\nHist\xc3\xb2ria\n_START_PARAGRAPH_\nCan Peixo \xc3\xa9s una heretat documentada des del segle XVI. En aquell temps era anomenada tamb\xc3\xa9 "Torre Gran" perqu\xc3\xa8 era la m\xc3\xa9s important de les que componien la propietat al Prat, de la fam\xc3\xadlia Amell, a la qual pertanyien tamb\xc3\xa9 el Mas Cardona, l\'Albareda i el Mas Bofill._NEWLINE_Posteriorment pass\xc3\xa0 a mans de la fam\xc3\xadlia Llobregat, dels Sant Joan i dels Ponsich. Va ser a la seva \xc3\xbaltima propiet\xc3\xa0ria, na Pilar Ponsich de Sarriera, a la que l\'Ajuntament compr\xc3\xa0 la masia i els seus terrenys l\'any 1953 per a dedicar-ho a serveis municipals. L\'any 1957 es derru\xc3\xad la magn\xc3\xadfica casa i les seves finestres g\xc3\xb2tiques van ser emprades com a monument record, una al mateix parc i les altres al jard\xc3\xad de la Torre Muntadas.'